გია გურული

გია გურული (დ. 20 მაისი, 1964, ჭიათურა) — საბჭოთა და ქართველი ფეხბურთელი, საქართველოს ეროვნული ნაკრების ყოფილი თავდამსხმელი. უმაღლესი ლიგის ბომბარდირი (1990), საბჭოთა კავშირის სპორტის ოსტატი (1986).

ბიოგრაფია
მეხუთე კლასამდე ჭიათურაში ცხოვრობდა და ვარჯიშობდა, შემდეგ კი თბილისში, გლდანის სპორტსკოლაში განაგრძო ვარჯიში. ჭიათურაში მისი მწვრთნელი იყო ზურაბ ბარათაშვილი, თბილისში გადმოსვლის შემდეგ კი — გურამ წიკლაური. გლდანში მასთან ერთად ვარჯიშობდნენ მალხაზ არზიანი, თამაზ კიკლიაშვილი, როსტომ თორღაშვილი, გელა ჭანტურია, მიხეილ ფარქოსაძე და სხვ. მალევე თბილისის „დინამოს“ დუბლებში ჩაირიცხა, სადაც პირველად 1981 წელს, ბაქოს „ნეფთჩის“ წინააღმდეგ ითამაშა. 

„დინამოს“ პირველი გუნდის ძირითად შემადგენლობაში პირველად 1982 წელს ტაშკენტში, „ფახთაქორის“ წინააღმდეგ გამოვიდა მოედანზე. იმ პერიოდშივე ხშირად იწვევდნენ საბჭოთა კავშირის ჭაბუკთა ნაკრებშიც. 1983 წელს საბჭოთა კავშირის ჭაბუკთა ნაკრების შემადგენლობაში იტალიაში სან-რემოს საერთაშორისო ტურნირი მოიგო და საუკეთესო ბომბარდირის პრიზიც მოიპოვა.კარიერა ფრაზებში №3: გია გურული

„იბერიასთან“ ერთად საქართველოს ჩემპიონი და ჩემპიონატის საუკეთესო ბომბარდირი გახდა. პოლონეთში „კატოვიცეში“ თამაშისას ჩემპიონატის საუკეთესო ლეგიონერად დაასახელეს და კლუბის მე-20 საუკუნის სიმბოლურ გუნდში შეიყვანეს.

საქართველოს ეროვნულ ნაკრებში დებიუტი ჰქონდა 1994 წლის 22 თებერვალს ისრაელის წინააღმდეგ, ჩატარებული აქვს 3 მატჩი.გია გურულით დაწყებული ისტორია... ქართველი ფეხბურთელები ევროპის ტოპლიგებში!

საფეხბურთო კარიერის დასრულების შემდეგ ერთი პერიოდი სამწვრთნელო საქმიანობა განაგრძო. მას ბათუმის „დინამოში“, ხობის „კოლხეთში“ და ქობულეთის „შუქურაში“ აქვს ნამუშევარი. 2004–2005 წლებში საქართველოს ეროვნული ნაკრების მთავარი მწვრთნელის, ალენ ჟირესის თანაშემწე იყო.გია გურული: ლე ავრში პირადი ფანკლუბი გამიკეთეს

იგი არის ასევე ფეხბურთელის, ალექსანდრე გურულის მამა.

 მიღწევები 
საკლუბო
 საქართველოს ჩემპიონი: 1990
 პოლონეთის თასი: 1991
 პოლონეთის სუპერთასი: 1991
 პოლონეთის ვიცე-ჩემპიონი: 1992

ინდივიდუალური
 სსრკ სპორტის ოსტატი: 1986
 საქართველოს ჩემპიონატის საუკეთესო ბომბარდირი: 1990 (23 გოლი, მამუკა ფანცულაიასთან ერთად)ფაქტები ეროვნული ლიგის ბომბარდირებზე
 საქართველოს საუკეთესო თავდამსხმელი: 1990 (ფეხბურთის ფედერაცია; მამუკა ფანცულაიასთან ერთად)
 საქართველოს ჩემპიონატის 22 საუკეთესო ფეხბურთელის სიაში ერთხელ მოხვდა: #1 - 1990
 საქართველოს ნაკრებში: 4 მატჩი, 1 გოლი (1990-1994)

 რესურსები ინტერნეტში 

 ქართული სპორტი
თემატური საიტები Dinamo-Tbilisi.ru · Soccerway · Transfermarkt · National football teams.com · КЛИСФ · legioner.kulichki.com

სქოლიო

კატეგორია:დაბადებული 20 მაისი
კატეგორია:დაბადებული 1964
კატეგორია:ჭიათურის მუნიციპალიტეტში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:თბილისის დინამოს ფეხბურთელები
კატეგორია:ლანჩხუთის გურიას ფეხბურთელები
კატეგორია:კალეს ფეხბურთელები
კატეგორია:ქართველი ფეხბურთის მწვრთნელები
კატეგორია:ბათუმის დინამოს მწვრთნელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:საბჭოთა კავშირის სპორტის ოსტატები
კატეგორია:ეროვნული ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები